Diari Oficial de la Generalitat Valenciana


Sumari del DOGV 4689, del 11-02-2004 (2004/1232)

Notificació per edicte de l'acord d'iniciació de l'expedient sancionador 023/04 SAN, seguit contra Darío Juárez Albero.
-----------------------------------------------------------------------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1232


Organisme emissor
:   Conselleria de Territori i Habitatge

Tipus de document
:   Anunci

Notificació per edicte de l'acord d'iniciació de l'expedient sancionador 023/04 SAN, seguit contra Darío Juárez Albero. [2004/X1232]
  
De conformitat amb allò que ha acordat esta Sotssecretaria, i a l'empara del que disposa l'article 59.5 de la Llei 30,1992, de règim jurídic de les administracions públiques i del procediment administratiu comú, mitjançant el present edicte es procedeix a notificar a Darío Juárez Albero, amb últim domicili conegut en avinguda d'Elx, s/n, 03830 Cocentaina (Alacant), l'acord d'iniciació de data 16 de gener de 2004 dictat en l'expedient sancionador 023/04 SAN, que s'està tramitant a la Unitat d'Inspecció del Territori d'aquesta Conselleria:
  
Vist que en data 11 de març de 2003 es va poder constatar mitjançant visita d'inspecció efectuada pel Seprona de la Guàrdia Civil d'Ibi que Darío Juárez Albero, procedia a la recollida d'olis i greixos de fregitel·les d'establiments públics (bars i restaurants), amb el vehicle Seat Córdoba Var. 1.9 SDI, matrícula A-3503-DJ i un remolc de la seua propietat, sense haver realitzat el corresponent registre administratiu, infringint el que disposa l'article 51 de la Llei 10/2000, de 12 de desembre, de Residus de la Comunitat Valenciana.
  
Vist que, els fets referits poden constituir una infracció d'acord amb el que tipifica l'article 73.5.a) de la Llei 10/2000, de 12 de desembre, de residus de la Comunitat Valenciana, qualificada com a lleu, i la sanció del qual ve determinada en l'article 75.2.b) de la citada llei, el qual estableix:
  
Les infraccions previstes en aquesta llei podran donar lloc a la imposició de totes o d'algunes de les sancions següents:
  
b) En el cas d'infraccions lleus:
  
Multa de fins a 601,02 €, excepte en els residus perillosos, que serà de fins a 6.010,13 €.
  
En el present supòsit correspondria una sanció de 301 € (tres-cents un euros).
  
Vist que, amb independència de la sanció que corresponga l'infractor està obligat a la reposició o a la restauració de les coses al seu ser i estat anteriors a la infracció comesa, segons l'article 78 de Llei 10/2000, de 12 de desembre, de residus de la Comunitat Valenciana, que consisteix en aquest cas en la inscripció en el registre administratiu corresponent justificant-la davant l'Àrea d'Inspecció del Territori mitjançant la presentació de la documentació acreditativa, i si no procedira a això, es podrà acordar, una vegada transcorreguts els terminis assenyalats en el requeriment corresponent, la imposició de multes coercitives, que no superaren el 20% de la sanció establida, o l'execució subsidiària per compte de l'infractor i a la seua costa.
  
Tot això sense perjudici del que resulte de la instrucció, sent òrgan competent per a la resolució del present expedient el director general de Qualitat Ambiental, per raó del que disposa l'article 80.1.a) de la Llei 10/2000, de 12 de desembre, de residus de la Comunitat Valenciana.
  
A la vista del que disposen els articles 127 a 138 de la Llei 30/1992, de 26 de novembre, de règim jurídic de les administracions públiques i del procediment administratiu comú, i el que estableix el Reial Decret 1.398/1993 de 4 d'agost pel qual s'aprova el Reglament del Procediment per a l'exercici de la Potestat Sancionadora, s'acorda:
  
La incoació del corresponent expedient sancionador a Darío Juárez Albero, per una presumpta infracció tipificada en l'article 73.5.a) de la Llei 10/2000, de 12 de desembre, de residus de la Comunitat Valenciana, en exercir l'activitat descrita sense haver-se efectuat el corresponent registre administratiu.
  
Com també s'acorda nomenar instructora i secretària de l'expedient sancionador, Amparo Renau Almela i Susana Carrasco Marí respectivament, a les quals es notificarà en forma aquest nomenament, com també als inculpats, de conformitat amb el que estableix l'article 135 de la Llei 30/1992, RJ-PAC, i en l'article 13.2 del RD 1.398/1993 perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/1992, RJ-PAC.
  
Per raó del que estableix l'art. 16.1 del RD 1.398/1993, se li concedeix un termini de quinze dies comptadors a partir del següent a la notificació del present acord, perquè aporte totes les al·legacions, documents o informacions que estime convenients i, si és el cas, propose prova concretant els mitjans dels quals pretenga valdre's, significant-li que de no efectuar al·legacions sobre el contingut de la iniciació del procediment en el dit termini, el present acord podrà ser considerat Proposta de Resolució amb els efectes previstos en els arts 18 i 19 del RD 1.398/1993.
  
De conformitat amb el que disposa l'article 42.4 de la Llei 30/1992, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, en relació amb l'article 20.6 del Reial-Decret 1.398/1993, de 4 d'agost, pel qual s'aprova el Reglament del Procediment per a l'exercici de la Potestat Sancionadora, el termini per a la resolució i notificació del present procediment serà de sis mesos. Transcorregut el citat termini sense haver-se dictat i notificat aquest es produirà la caducitat del procediment conforme al que disposa l'article 44.2 de la citada Llei 30/1992, de RJ-PAC.
  
I perquè servisca de notificació a l'interessat mencionat anteriorment, s'expedeix el present edicte.